石維嶽

石維嶽，字大治，號五峯，直隸永平府灤州人，明朝政治人物。

生平
萬曆二十八年（1600年）庚子顺天府鄉試五十名舉人《萬曆庚子科順天鄉試同年録》：石維嶽，字大冶，號五峯，貫永平府滦州。己巳年二月初五日生。，萬曆三十八年（1610年）庚戌科會試七十七名，第三甲第七十八名進士。兵部觀政，授河南開封府中牟知縣，四十一年被論，降補河東鹽運司知事，四十四年陞四川龍安府推官。《萬曆三十八年庚戌科序齒錄》：民籍，治《易經》，年三十一歲中式萬曆三十八年庚戌科第三甲第七十八名進士。己卯二月初五日生，行二，曾祖石傑，鳳陽大使；祖石礦，寧夏審理；父石璞，順德大使；母王氏。永感下，妻謝氏，兄維岱（庠生），弟維岩；維巘；維崗；維岫，子甫；申；周。由增生中式庚子鄉試五十名舉人，會試中式七十七名。授兵部觀政，授河南開封府中牟知縣，癸丑被論降補河東鹽運司知事，丙辰陞四川龍安府推官。擢刑部山西司主事，天啓三年（1623年）七月奉命往关外审决。歷升郎中，出为河南怀庆府知府，衣食简淡，曾經一冠戴三載，一被盖數年。升湖廣按察司副使，驻長沙，又兼管寶慶府，因清雪岷藩鄧妃冤案，触怒崔呈秀，被诬陷下狱，谪戍蓟州，年七十余卒。《嘉庆滦州志》：石维岳，字五峰，登万历庚戌进士，授中牟令，以坦直拂相国某，谪河东盐运司知事。某卒，事乃白。擢推官，升刑部主事，历郎中。时魏珰燄烈，夺戚畹李承恩园，置之狱，法司希魏意，拟辟。岳抗言曰：杀人媚人当何律？卒以园归李。出守怀庆，建告帝堂，凡画行事录卷焚之。韓昌黎裔有在怀者式微，访得之，復其业，为建祠，置奉祀生。既而珰祠徧天下，怀人以请，岳曰：俟我去，若辈自为之。以故珰败，怀独无逆祠。迁长沙副使，岷王府中官鸩杀王，反诬妃，事闻，下两台讯，岳廉得实，逮抚按以下十九人，皆纳贿者，妃冤得雪。崔呈秀为魏珰义子，岳以妃事触怒，且羣小嫉之，因媒孽戍蓟州，妃特疏昭雪，岳终不自明，年七十馀卒，祀鄉賢。

家族 
曾祖石傑，鳳陽大使；祖石礦，寧夏審理；父石璞，順德大使；母王氏。永感下，妻謝氏，兄維岱（庠生），弟維岩；維巘；維崗；維岫。子石甫；石申；石周。

孫女石氏，是順治皇帝恪妃，户部侍郎石申之女《池北偶谈》：世祖皇帝恪妃石氏，滦州人，户部侍郎申之女也。申父维岳，明万历庚戌进士，官某省副使。会王府中官某鸩其王，反诬其妃某弑逆，抚按以下皆纳其贿，将具狱矣，维岳独持不可，力雪妃冤。至是申生恪妃，竟入宫掖，人以为妃之报云。。

 参考资料 

Category:灤州人
Category:石姓
Category:明朝中牟縣知縣
Category:明朝龍安府推官
Category:明朝兵部觀政
Category:明朝鹽運司知事
Category:明朝刑部主事
Category:明朝怀庆府知府
Category:明朝湖廣按察司副使